Nagradna igra

ENTER MUSIC FESTIVAL

Pravilnik

**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnoj igri "ENTER MUSIC FESTIVAL"**

**Članak 1.**

Priređivač Nagradne igre je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a ista će se odvijati u programu radija Enter Zagreb za potrebe sponzora „Franck“ (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnoj igri "Enter Music Festival" (dalje u tekstu: Igra).

**Članak 3.**

Svrha Igre je ostvarivanje promidžbenih učinaka za Sponzora i radio Enter Zagreb te nagrađivanje slušatelja Entera Zagreb prilikom realizacije Enter Music Festivala i ujedno proslave 5. rođendana radija Enter Zagreb dana 22. i 23. ožujka u Opera Clubu Zagreb.

**Članak 4.**

Igra se realizira u periodu 11. ožujka 2019. godine do 22. ožujka 2019. godine

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Igri imaju svi punoljetni državljani Republike Hrvatske, a nemaju djelatnici tvrtke ENTER ZAGREB d.o.o., radija Enter Zagreb i vezanih kompanija, stalni suradnici i članovi njihovih užih obitelji. Eventualna višestruka prijava iste osobe može rezultirati isključivo jednokratnim sudjelovanjem u Igri. Jedna osoba može osvojiti samo jednu nagradu.

**Članak 7.**

Igra se provodi na način da svakog dana za vrijeme trajanja igre slučajnim odabirom izvlačimo jedan dan u mjesecu, jedan mjesec u godini i jednu godinu. Izvučeni datum bit će objavljen u eteru radija ali i na društvenim mrežama (video na Facebook-u i na Instagramu + instastory). Slušatelji koji su rođeni točno na taj datum imaju 60 minuta da se jave na snimalicu radija Enter Zagreb. Snimalica se nalazi na mob aplikaciji radija ENTER ZAGREB koja se može preuzeti aa platforme za preuzimanje mobilnih aplikacija <https://play.google.com/store/apps/details?id=com.premiumbinary.enter>.

Slušatelj koji se prvi javi osvaja nagradu od 1.000,00kn i 2 VIP ulaznice a drugi slušatelj koje se javi osvaja 2 ulaznice za Enter Music Festival. Ukoliko u jednom danu nemamo dobitnika nagrada se prenosi na sljedeći dan i tada iznosi 2.000,00kn u 4VIP ulaznice za slušatelja koji se prvi javi i 4 VIP ulaznice za drugoplasiranog slušatelja. Tako nastavljamo dok e ne podijele nagrade iz prethodnog dana.

**Članak 8.**

Ukupan nagradni fond iznosi 15.600,00 kn (petnaesttisućašestokuna), uključujući iznos poreza na dodanu vrijednost a sastoji se od potrošačkih kartica pojedinačne vrijednosti od 1.000,00kn i 60 ulaznica Enter Music Festivala, pojedinačne vrijednosti 60kn, koji će se održati dana 22. i 23. ožujka u Opera Clubu Zagreb.

Nakon završetka Igre, Sponzor će organizirati uručenje nagrada dobitnicima, na način da se maksimalno zadovolje osnovni ciljevi provođenja Igre.

**Članak 09.**

Regularnost provođenja Igre provodi tročlana komisija.

Tročlanu komisiju čine:

1. Anita Frtalic (Enter Zagreb)

2. Marko Bijelić (Enter Zagreb) i

3. Aleksandra Milinković (Enter Zagreb)

**Članak 10.**

Priređivač Igre će dobitnike obavijestiti telefonskim i pisanim putem o osvojenoj nagrdi.

**Članak 11.**

U slučaju da nagradni fond iz članka 10. ovog Pravilnika neće biti u cijelosti podijeljen dobitnicima, a ako njegova vrijednost bude veća od 5.000,00 HRK (pettisućakuna), sukladno članku 69. stav 9. Zakona o igrama na sreću (NN 87/09, 35/13, 158/13, 41/14, 143/14), Priređivač je isti iznos dužan prodati na javnom natječaju i sredstva ostvarena prodajom uplatiti u korist državnog proračuna, u roku od 90 dana od isteka roka za podizanje nagrada.

**Članak 12.**

Nagrade dobitnici podižu uz predočenje zakonski valjanog identifikacijskog dokumenta koji je po podacima identičan podacima koje je natjecatelj naveo u prijavi. Nagradu nije moguće zamijeniti za novčanu naknadu. Preuzimanje finalnih nagrada bit će organizirano po isteku Igre, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i Sponzora Igre prema Dobitniku. Sponzor je dužan osigurati preuzimanje nagrade najkasnije do trideset dana po završetku Igre.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

U slučaju da u roku od 30 (slovima: trideset) dana dobitnik ne preuzme nagradu, vrijede odredbe PRAVILNIKA O PRIREĐIVANJU NAGRADNIH IGARA, NN 8/10 te će priređivač istu prodati na javnom natječaju i sredstva ostvarena prodajom uplatiti u korist državnog proračuna, u roku od 90 dana od isteka roka za podizanje nagrada kako je navedeno i u članku 12. ovog Pravilnika.

**Članak 13.**

Sudjelovanjem u Igri, konkretno dostavljanjem prijave, sudionici prihvaćaju pravila navedena u ovom Pravilniku i daju svoju privolu da se njihovi prikupljeni osobni podaci (fotke i ostali osnovni osobni podaci) mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa slijedećom svrhom:

- Identifikacije sudionika Igre pri dodjeli nagrade

- Objava i korištenje tonskih zapisa sudionika u programu radija Enter Zagreb.

- Objava prijavljenog materijala na internet stranicama www.enterzagreb.hr, na Facebook i Instagram kanalima Entera Zagreb.

- Objava osobnih podataka ( ime, prezime i fotografija) na stranicama trećih osoba konkretno web stranicama Sponzora i društvenih mreža Sponzora u svrhu promocije Igre.

Pravna osnova obrade je privola ispitanika, a kategorije osobnih podataka koje se prikupljaju

su fotografija, identifikacijski podaci kao i osobni podaci potrebni u svrhu organizacije i realizacije

nagradne igre kao i izvršenja međusobnog ugovora o nagradnoj igri.

Dostavljanjem prijave na nagradnu igru, dobitnik nagradne igre daje privolu i za fotografiranje prilikom preuzimanja nagrade i objavu fotografija za potrebe promocije Igre i objave u medijima Priređivača i Sponzora. Prikupljeni osobni podaci sudionika Igre će se obrađivati isključivo za gore navedene svrhe.

Obrada osobnih podataka provodi se za vrijeme trajanja Igre odnosno do prestanka Igre po bilo kojoj osnovi, kao i naknadno mjesec dana nakon realizacije igre ukoliko je tako propisano Pravilnikom o igrama i nakon toga će biti obrisani. Želimo potvrditi da su nam sve informacije vezane uz osobne podatke sudionika izuzetno važne i da zaštitu osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka ( EU2016/679 ) te pripadajućim zakonskim i podzakonskim aktima. Dostavljanjem prijave sudionicima potvrđuju da su pročitali te da pristaju na našu Izjavu o privatnosti na <https://enterzagreb.hr/gdpr/>.

Davanje osobnih podataka i davanje suglasnosti na obradu je dobrovoljno, a davanje istih predstavlja uvjet nužan za sudjelovanje u nagradnoj igri.

Prijavom na nagradu igru pristajete da voditelj obrade u svrhu pružanja usluga i realizacije nagradne igre obrađuje vaše osobne podatke.

Podaci se neće prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Prijavom na nagradnu igru potvrđujete da ste upoznati da od voditelja obrade imate pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Vas kao ispitanika ili prava na ulaganje prigovora na obradu takvih podataka te prava na prenosivost podataka; Upoznati ste da ste u mogućnosti opozvati predmetnu danu suglasnost putem pisanog opoziva dostavljenog na adresu voditelja obrade ili putem elektroničke pošte sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena; Upoznati ste da imate pravo na podnošenje prigovora nadzornom tijelu.

Prijavom na nagradnu igru Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 14.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Igru, te o tome na odgovarajući način obavijestiti javnost.

**Članak 15.**

Sudjelovanjem u Igri svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 16.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr), a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 21.02.2019.

ENTER ZAGREB d.o.o.

Anita Šulentić

Direktorica